EkBass/fiwiki-20250220-pages-articles huggingface dataset:
Pinneberg (piirikunta)

Pinneberg on piirikunta Schleswig-Holsteinin osavaltiossa Pohjois-Saksassa. Se rajautuu luoteessa Steinburgin piirikuntaan, koillisessa ja idässä Segebergin piirikuntaan, ja koillisessa ja etelässä Hampurin ja Ala-Saksin osavaltioihin. Piirikunnan pinta-ala on noin 664 neliökilometriä ja asukasluku 302 340 vuonna 2010. Piirikunnan pääkaupunkina toimii Pinneberg. == Lähteet == == Aiheesta muualla == * Pinnebergin viralliset kotisivut Luokka:Schleswig-Holsteinin piirikunnat
Wonderful Tonight

Wonderful Tonight on Eric Claptonin säveltämä kappale. Se sisältyi Claptonin vuonna 1977 ilmestyneeseen albumiin Slowhand ja se julkaistiin singlenä vuotta myöhemmin. Kappale kertoo Pattie Boydistä, jonka kanssa Clapton oli naimisissa vuosina 1979–1989. Luokka:Eric Claptonin kappaleet Luokka:Vuoden 1977 kappaleet
Urho Sippola

Aimo Urho Sippola () oli suomalainen jääkärivänrikki. Hän oli sotilaskoulutuksen ensimmäisen maailmansodan aikana Saksassa saanut jääkäri. Tulikasteensa sotilaana hän sai Saksan itä-rintamalla Riianlahdella vuonna 1916. Myöhemmin hän kuului Suomen sisällissodan Valkoiseen armeijaan ja sen jääkärijoukkoihin.Suomen jääkärien elämäkerrasto 1938.Suomen jääkärien elämäkerrasto 1975.sotasurmat 1914-1922 Aimo Urho Matinpoika Sippola. viitattu 19.11.2010. ==Perhe ja opinnot== Sippolan vanhemmat olivat maamies Matti Sippola ja Maria Josefiina Silfverberg. Hän kävi kaksi luokkaa Lapuan yhteiskoulua ja kolmannen luokan Seinäjoen yhteiskoulua. Myös hänen veljistään Vilkas Sippola ja Aarne Sippola olivat jääkäreitä. ==Jääkärikausi== Sippola työskenteli laboranttina Kauppakorkeakoulussa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n täydennysjukkoon 19. kesäkuuta 1916. Täydennysjoukosta hänet siirrettiin 5. joulukuuta 1916 pataljoonan 1. konekiäärikomppaniaan. Hän osallistui taisteluihin ensimmäisessä maailmansodassa Saksan itärintamalla Riianlahdella ja Aa-joella. ==Suomen sisällissota== Sippola saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Jääkärirykmentin konekiväärikomppaniaan. Hän osallistui sisällissodan taisteluihin Kalevankankaalla, jossa hän haavoittui 28. maaliskuuta 1918 vihollisen konekivääritulessa ylävartaloon ja kuoli haavoihinsa Kangasalan sairaalassa 30. maaliskuuta 1918. Hänet on haudattu Kauhavan sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1899 syntyneet Luokka:Vuonna 1918 kuolleet
Jousikvartetto nro 12 (Beethoven)

Jousikvartetto nro 12 Es-duuri opus 127 on Ludwig van Beethovenin jousikvartetto, joka valmistui vuonna 1825. Kvartetto on ensimmäinen venäläisen mesenaatin Nikolai Golitsynin Beethovenilta tilaamista kolmesta kvartetosta ja samalla myös ensimmäinen Beethovenin niin sanotuista myöhäiskauden kvartetoista, jotka valmistuivat vuosina 1825–1826 ja käsittävät jousikvartetot nro 12–16. Kvarteton toinen osa on teoksen laajin, se käsittää kuusi muunnelmaa ja koodan. == Osat == # Maestoso - Allegro # Adagio, ma non troppo e molto cantabile # Scherzo. Vivace # Finale - Allegro comodo 12 Luokka:1820-luvun musiikkiteokset
José Manuel Flores

José Manuel Flores Moreno eli Chico (s. 6. maaliskuuta 1987 Cádiz, Espanja) on espanjalainen jalkapalloilija. Hän edustaa Qatar Stars Leaguessa pelaavaa Lekhwiyaa ja on pelipaikaltaan keskuspuolustaja. == Seurajoukkueura == Chico aloitti ammattilaisuransa kotikaupunkinsa joukkueesta Cádizista. Hän pelasi vuodet 2005–2007 pääosin seuran reservijoukkueessa, mutta teki myös toisella kaudella 2006–2007 ensiesiintymisensä edustusjoukkueessa. Kaudella 2007–2008 hän pelasi lainalla kahdessa eri joukkueessa, kauden alkupuoliskon hän vietti Portuensessa ja jälkimmäisen Barcelonan reservijoukkueessa, joka nousi kauden päätteeksi Segunda División B:hen. Lainasopimuksiensa jälkeen hän teki sopimuksen Almerían kanssa. Kaudella 2009–2010 Chico pelasi 27 ottelua, kun joukkue onnistui säilyttämään paikkansa maan pääsarjassa Primera Divisiónissa vaivoitta sijoittuen 13. Hän kärsi kauden aikana myös loukkaantumisesta, joka piti hänet sivussa kuukauden ajan.El central gaditano Chico estará de baja varias semanas UD Almería. Viitattu 19.11.2010. Heinäkuussa 2010 Chico siirtyi italialaisseura Genoaan 4 miljoonan euron siirtokorvauksella. Hän teki joukkueen kanssa viisivuotisen sopimuksen.El marcaje a Xavi lleva a Chico al Genoa Marca. Viitattu 19.11.2010. Kaudeksi 2011–2012 hän siirtyi lainasopimuksella Mallorcaan.Chico jugará cedido en el Mallorca Marca. Viitattu 22.7.2011. Heinäkuussa 2012 hän siirtyi Englannin Valioliigassa pelaavaan Swanseaan. Swansea voitti helmikuussa 2013 Englannin liigacupin mestaruuden, mutta nilkkavamma esti Chicon pelaamisen loppuottelussa. Elokuussa 2014 hän siirtyi Qatar Stars Leaguessa pelaavaan Lekhwiyaan, jota valmentaa häntä Swanseassakin valmentanut Michael Laudrup. == Lähteet == * Chicon tilastot BDFutbol-sivustolla * Chicon tilastot Transfermarkt-sivustolla === Viitteet === Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Segeberg (piirikunta)

Segeberg on piirikunta Schleswig-Holsteinin osavaltiossa Pohjois-Saksassa. Se rajautuu pohjoisessa Rendsburg-Eckernförden ja Plönin piirikuntiin sekä Neumünsterin piirikunnattomaan kaupunkiin, koillisessa ja idässä Ostholsteinin piirikuntaan, kaakossa Stormarnin piirikuntaan, etelässä Hampuriin, lounaassa Pinnebergin piirikuntaan ja lännessä Steinburgin piirikuntaan. Segeberg on pinta-alaltaan noin 1 344 neliökilometriä ja sen asukasluku oli 258 140 vuonna 2010. Piirikunnan pääkaupunki on Bad Segeberg. == Lähteet == == Aiheesta muualla == * Piirikunnan viralliset kotisivut Luokka:Schleswig-Holsteinin piirikunnat
Steinburg

Steinburg on piirikunta Schleswig-Holsteinin osavaltiossa Pohjois-Saksassa. Se rajautuu luoteessa Dithmarschenin piirikuntaan, pohjoisessa Rendsburg- Eckernförden piirikuntaan, kaakossa Pinnebergin piirikuntaan ja etelässä Elbe- jokeen. Piirikunnan pinta-ala on noin 1 056 neliökilometriä ja asukasluku 133 176 vuonna 2010. Piirikunnan pääkaupunki on Itzehoe. == Lähteet == == Aiheesta muualla == * Piirikunnan viralliset kotisivut Luokka:Schleswig-Holsteinin piirikunnat
Stormarn

Stormarn on piirikunta Schleswig-Holsteinin osavaltiossa Saksassa. Se rajoittuu ja pohjoisessa Segebergin piirikuntaan, koillisessa Ostholsteinin piirikuntaan ja Lyypekin piirikunnattomaan kaupunkiin, idässä Herzogtum Lauenburgin piirikuntaan ja lounaassa Hampuriin. Stormarnin pinta-ala on noin 766 neliökilometriä ja asukasluku 288 459 vuonna 2010. == Lähteet == == Aiheesta muualla == * Piirikunnan viralliset kotisivut Luokka:Schleswig- Holsteinin piirikunnat
Anne Robinson

Anne Josephine Robinson (s. 26. syyskuuta 1944 Crosby, Lancashire) on englantilainen televisiojuontaja ja toimittaja. Hänet tunnetaan ohjelmien Watchdog (1993–2001, 2009–) ja Heikoin lenkki (2000–2012) juontajana. Heikoin lenkki -ohjelman juontajana hän sai lempinimen "Queen of Mean" ().'The Queen of Mean' back on Watchdog ==Lähteet== ==Aiheesta muualla== * Luokka:Englantilaiset toimittajat Luokka:Tietokilpailujuontajat Luokka:Vuonna 1944 syntyneet Luokka:Elävät henkilöt
Varvi (Raahe)

Varvi on kaupunginosa Raahessa. Se sijaitsee merenrannalla, 3 kilometriä kaupungin keskustasta etelään. Nimensä kaupunginosa on saanut alueella 1800-luvulla sijainneista telakoista eli varveista. Merenrannalle rakennetaan uusi omakotitaloalue. Alueella toimii aktiivinen Varvi-Välikylä kyläyhdistys. == Lähteet == == Aiheesta muualla == * Varvi-Välikylä kyläyhdistys ry Luokka:Raahen kaupunginosat
Jurijs Andrejevs

Jurijs Andrejevs (s. 16. tammikuuta 1957) on latvialainen jalkapallovalmentaja ja entinen pelaaja. Tällä hetkellä hän toimii FK Liepājas Metalurgsin urheilutoimenjohtajana. ==Ura== Andrejevs aloitti pelaajauransa FK Daugava Riiassa 1977. Hän pelasi urallaan kotikaupunkinsa eri seuroissa voittaen kaudella 1985 Latvian sosialistisen neuvostotasavallan mestaruuden FK Alfassa. Valmennusuransa alkupuolella Andrejevs valmensi FK Daugava Riikaa, kunnes siirtyi vuonna 2004 Latvian mahtiseuran Skonton peräsimeen. Hän luotsasi seuran Virslīgan mestariksi 2004 sekä kahteen Livonia cupin mestaruuteen. Andrejevsin valmennuskaudellä päättyi Skonton 14-vuotisen valtakauden uudelleen itsenäistyneen Latvian liigassa. Vuodesta 2001 lähtien Andrejevs oli toiminut Aleksandrs Starkovsin apuvalmentajana Latvian maajoukkueessa. Kaksikko oli johdattanut maan yllättäen EM-kisoihin 2004. Marraskuussa 2004 Andrejevs nousi maajoukkueen päävalmentajaksi Starkovsin siirryttyä FK Spartak Moskovan peräsimeen.Andrejevs set to lead Latvia UEFA.com, 8.11.2004. Hänen pestinsä alkoi tappiolla Omanille, mutta hän ajoi voimakkaasti uusia nuoria pelaajia mukaan Latvian maajoukkuerinkiin. Hänen johdollaan Latvia voitti vuonna 2005 Thaimaassa pelatun King’s Cupin. Andrejevs erosi tehtävästään maaliskuussa 2007 Latvian hävittyä Liechtensteinille 1–0 EM2008-karsinnoissa.Andrejevs quits Latvia cause UEFA.com, 30.3.2007. Maajoukkuepestinsä jälkeen Andrejevs toimi 2007–2008 FK Liepājas Metalurgsin päävalmentajana, kunnes siirtyi seuran urheilutoimenjohtajaksi. ==Meriitit== * Latvian-mestaruus: 2004 * Livonia Cup (2): 2004, 2005 * King’s Cup: 2005 ==Lähteet== Luokka:Latvialaiset jalkapallovalmentajat Luokka:Latvialaiset jalkapalloilijat Luokka:Neuvostoliittolaiset jalkapalloilijat Luokka:Vuonna 1957 syntyneet Luokka:Elävät henkilöt
Plain Jane Automobile

Plain Jane Automobile on vuonna 2001 perustettu floridalainen indie rock -yhtye. == Kokoonpano == * Duke Crider (laulu) * Luis Mejia (kitara) * Paul McCorkell (basso) * James Dickens (rummut) == Diskografia == === Albumit === *The Collector (2008, Rymo Records) *Your Tomorrow (2011) === EP:t === *Plain Jane Automobile (2006, Eighth Dimension) == Aiheesta muualla == * Kotisivut * MySpace * Twitter Luokka:Yhdysvaltalaiset_rockyhtyeet
Amnesty-lehti

Amnesty-lehti oli Amnesty International -järjestön Suomen osaston julkaisu. Lehden julkaisu lopetettiin vuoden 2017 jälkeen. Lehdessä käsiteltiin laajasti ihmisoikeusaiheita. Amnesty-lehti oli Kulttuuri-, mielipide- ja tiedelehtien liiton Kultti ry:n jäsen.Kulttuuri-, mielipide- ja tiedelehtien liitto Kultti ry Amnesty.fi ==Lähteet== ==Aiheesta muualla== * Amnesty-lehti Luokka:Suomalaiset järjestölehdet
Laakspohjan kartano

Laakspohjan kartano (ruots. Laxpojo gård) on kartano Lohjan keskustan koillispuolella Pappilanselän toisella puolella Moisionlahden pohjoisrannalla. Kartano on perustettu 1556 Kustaa Vaasan kuninkaankartanoksi Laakspohjan kylän viidestä talonpoikaistilasta, ja kuninkaan tiedetään vierailleen kartanossa 1550-luvulla. Kruunu omisti tilan 1556–1559, sen jälkeen Juhana-herttua 1559–1562 ja valtaneuvos Nils Boije 1563. Sen jälkeen tilalla on ollut runsaasti omistajia, muun muassa Magnus Linder ja hänen jälkeläisensä vuodet 1846–1906 sekä Max H. van Gilse van der Pals ja hänen jälkeläisensä vuodesta 1911.Lohjan kartanot Kartanon ympärillä levittäytyy viljelyaukea. Kartanoon vie Lempolantieltä kilometrin mittainen tammikuja, joka on merkitty karttaan jo 1683. Nykyiset rakennukset ovat pääosin 1910-luvulta ja säilyneet hyvin alkuperäisessä asussaan. Päärakennuksen ovat suunnitelleet Valter ja Ivar Thomé, ja se on tyyliltään ruotsalaisvaikutteista jugendia, yksi Suomen harvoja jugend-tyylisiä kartanorakennuksia. Kartanon puiston on suunnitellut puutarha-arkkitehti Svante Olsson. pienoiskuva|Laakspohjan kartanon hautakappeli Lohjan hautausmaalla. Kartanon, jonka päätuotantosuunta on hevostalousUusisuomi.fi, viitattu 22.11.2010, nykyisiin omistajiin kuuluvat Nina van der Pals, joka vastaa kartanon alueella toimivasta ratsastustallista, ja hänen isänsä Max van der PalsLänsi-Uusimaa, viitattu 22.11.2010Laakspohjan kartano. Laakspohjan kartanossa kuvattiin elokuvaa Siltalan pehtoori. ==Lähteet== ==Aiheesta muualla== * * Valokuva päärakennuksesta 1930-luvulla Luokka:Lohjan kartanot Luokka:Suomen kuninkaankartanot
Valtakunnanlainsäädäntö

Valtakunnanlainsäädäntö tarkoittaa koko liittovaltiota koskevaa lainsäädäntöä erotuksena osavaltioiden lainsäädännölle. Nimityksellä voidaan tarkoittaa myös tavallisen valtion lainsäädäntöä erotuksena autonomisen alueen erikoislainsäädännölle.Otavan iso tietosanakirja, Otava 1960–1965, hakusana valtakunnanlainsäädäntö. Suomen historiassa valtakunnanlainsäädännöllä tarkoitetaan autonomian aikaista venäläistä lainsäädäntöä, joka ulotettiin koskemaan myös Suomen suuriruhtinaskuntaa sen perustuslakien vastaisesti. Valtakunnanlainsäädäntö pantiin alulle 1899 helmikuun manifestilla. Tämän julistuskirjan mukaan koko Venäjän keisarikuntaa koskevien lakien säätäminen tuli tapahtua Venäjän lainsäädäntäjärjestystä noudattaen. Yleisvaltakunnallisiin lakeihin Suomen valtiopäivillä oli vain lausunto- oikeus. Koska manifestissa ei määritelty mitkä asiat olivat yleisvaltakunnallisia, pelättiin Suomessa koko oman lainsäädäntövallan menettämistä.Uusi tietosanakirja, Tietosanakirja oy 1960–1966, hakusana helmikuun manifesti. Marraskuun suurlakko vuonna 1905 keskeytti valtakunnanlainsäädännön toimeenpanon, mutta 1908 alkaneella toisella sortokaudella toiminta jatkui. Suomessa tätä venäläistä lainsäädäntöä ei koskaan tunnustettu velvoittavaksi, ja se kumottiin muodollisesti 20. maaliskuuta 1917 annetulla julistuskirjalla eli maaliskuun manifestilla. Ahvenanmaan itsehallintolaissa 670/1951 käytettiin nimityksiä valtakunnanlaki (11 §) ja yleinen laki (11 §), kun haluttiin tehdä ero maakuntalakeihin. Nykyisessä itsehallintolaissa (1144/1991) on nimityksinä valtakunnan lainsäädäntö (19 §), valtakunnan laki (19 §) ja valtakunnan lainsäädäntövalta (27 §). Ensimmäinen laki Ahvenanmaan itsehallinnosta (124/1920) käytti nimitystä tasavallan laki (10 §). ==Lähteet== Luokka:Oikeustiede Luokka:Sortokaudet
Arkkitehtitoimistojen liitto ATL

Arkkitehtitoimistojen Liitto ATL ry on vuonna 1988 perustettu itsenäinen elinkeinoelämän etujärjestö, joka edistää kestävää ja laadukasta, arvoa luovaa suunnittelua, edustaa suomalaisia arkkitehtitoimistoja sekä auttaa luomaan edellytyksiä kansainväliselle menestykselle. Liiton ammatilliset pätevyysvaatimukset ovat tiukat. Jäsenyrityksiä on yli 200. ATL:n jäseneksi hyväksytyn arkkitehtitoimiston vetäjien tulee olla korkeasti koulutettuja, ammattitaitoisia ja kokeneita, sekä toimiston laadukkaaseen arkkitehtuuriin sitoutunut. Arkkitehtitoimistojen liitto ATL ry tekee yhteistyötä rakennusalan muitten liittojen kuten SKOLin, RILin, SAFAn ja muiden alan järjestöjen kanssa. ==Liiton puheenjohtajat== *2024– Sakari Forsman *2019–2023 Veera Rautaheimo *2018- Vesa Humalisto *2014-2017 Jyrki Iso-Aho * 2010-2014 Asko Takala *2006-2009 Samuli Miettinen *2002-2005 Marja Heikkilä-Kauppinen *2000-2001 Aki Davidsson *1998-1999 Pekka Salminen *1996-1997 Raimo Teränne *1994-1995 Pekka Helin *1992-1993 Matti Seppänen == Aiheesta muualla == * Liiton verkkosivut Luokka:Suomalaiset työnantajajärjestöt Luokka:Suomalainen arkkitehtuuri
David Moorcroft

David Moorcroft (s. 10. huhtikuuta 1953) on englantilainen keski- ja kestävyysmatkojen juoksija. Moorcroft juoksi 5 000 metrin maailmanennätyksen 13.00,41 Oslon Bislettillä vuonna 1982. Hänet on palkittu ansioistaan brittiläisessä urheilussa vuonna 1983 MBE- ja vuonna 1998 OBE-arvonimellä. == Nuoruus == Moorcroft syntyi Coventryssa, ja hänellä on vanhempi sisar. Hän oli oppilaana Coventryn Woodlandsin peruskoulussa ja opiskeli myöhemmin liikunta- ja urheilutieteitä Loughboroughin yliopistossa. Moorcroft on ollut Coventry Godiva Harriers yleisurheiluseuran jäsenenä vuodesta 1964 ja on tällä hetkellä seuran puheenjohtaja. == Juoksu-ura == Moorcroft aloitti aikuisten sarjassa Isossa-Britanniassa vuonna 1973 ja kilpaili ensimmäisissä olympialaisissaan Montrealissa 1976, sijoittumalla seitsemänneksi 1 500 metrin finaalissa.Hannus, Matti: Montreal 1976: olympiakirja. Helsinki 1976. Hän voitti 1 500 metrillä kultaa Kansainyhteisön kisoissa 1978 Edmontonissa. Vain neljä viikkoa myöhemmin hän voitti pronssia samalla matkalla yleisurheilun Euroopan-mestaruuskilpailuissa Prahassa.Butcher, Pat: The Perfect Distance – Ovett and Coe: The Record-Breaking Rivalry. Weidenfeld & Nicolson, London 2004. Vuonna 1980 Moskovan olympialaisissa Moorcroft kärsi vatsavaivoista ja karsiutui 5 000 metrin välierissä.Moskovan olympiakirja. Kaarina 1980. Moorcroftin merkittävin kilpailukausi oli vuonna 1982, kun hän rikkoi 5 000 metrin maailmanennätyksen 5,79 sekunnilla Oslon Bislettin stadionilla. Hänen aikansa 13.00,41 oli maailmanennätyksenä kolme vuotta, kunnes marokkolainen Sa’id Awita rikkoi sen. Moorcroft on viimeinen ei-afrikkalainen 5 000 metrin maailmanennätysjuoksija. Vuonna 1982 hän teki useita ennätyksiä, mutta luultavasti juoksi liian monia kilpailuja tai muusta syystä menetti huippukuntonsa ennen yleisurheilun Euroopan-mestaruuskilpailuja Ateenassa. Siellä hän otti pronssia 5 000 metrillä häviten Länsi-Saksan Thomas Wessinghagelle ja Itä-Saksan Werner Schildhauerille.Urheilun suurtapahtumat vuoteen 1982. Huippu-urheilun maailma. 5. osa. Toim. Raevuori, Antero. WSOY, Helsinki 1982.Suuri EM-kirja. Toim. Siukonen, Markku & Ahola, Matti. Sporttikustannus, Jyväskylä 1990. Kansainyhteisön kisoissa 1982 Brisbanessa Moorcroft voitti kultaa 5 000 metrillä. Hän myös rikkoi Euroopan 3 000 metrin ennätyksen ajalla 7.32,79 ja juoksi 800 metrillä ajan 1.46,64. Hänen 3 000 metrillä juoksema aika oli Ison-Britannian ennätys 34 vuotta, kunnes Mo Farah rikkoi sen vuonna 2016. Olympialaisissa Moorcroft kilpaili kolmannen ja viimeisen kerran Los Angelesissa vuonna 1984, mutta kärsi lantion vammoista ja sijoittui vasta 14:nneksi 5 000 metrillä.Los Angeles 1984: Olympiakirja. Helsinki 1984. Moorcroft jatkoi kilpaurheilua kansainvälisellä tasolla 1980-luvun loppupuolelle saakka. Moorcroft jatkoi juoksemista vielä lopetettuaan huipputason kilpailemisen. Vuonna 1993 hän juoksi Belfastissa 40-vuotiaiden ikäluokassa ulkoratojen mailin juoksun maailmanennätyksen 4.02,53. ==Lähteet== == Aiheesta muualla == * Luokka:Brittiläiset keskimatkojen juoksijat Luokka:Brittiläiset kestävyysjuoksijat Luokka:Vuonna 1953 syntyneet Luokka:Elävät henkilöt
Tunnelmia 1950-luvulta

Tunnelmia 1950-luvulta on suomalaisen Juha Eirton kokoelma-albumi vuodelta 2010. == Kappaleet == # # # # # # # # # # # # # # # # # # # # # # # # # # # Luokka:Vuoden 2010 kokoelma-albumit Luokka:Suomalaiset iskelmäalbumit
Vihtavuoren Pamaus

Vihtavuoren Pamaus r.y. (ViPa) on vuonna 1934 perustettu urheiluseura Laukaan Vihtavuoresta. Sillä on harraste- ja kilpailutoimintaa jalkapallossa, jääkiekossa, kaukalopallossa, lentopallossa, painonnostossa, soudussa ja suunnistuksessa. Lisäksi seura järjestää kunto- ja lasten liikuntatapahtumia. Vihtavuoren Pamauksen entisiin lajeihin lukeutuvat voimistelu, yleisurheilu, hiihto, pesäpallo, pyöräily, mäkihyppy, koripallo, uinti, ampumahiihto, kävely ja paini. Seuran menestyneimpiä urheilijoita ovat viestihiihdon olympiakultamitalisti ja MM-hopeamitalisti Sirkka Vilander ja maratonin EM- kultamitalisti Mikko Hietanen. Seuran urheilijat ovat saavuttaneet mitaleita myös SM- ja PM-tasolla. Vihtavuoren Pamauksen jalkapallon miesten edustusjoukkue nousi kaudeksi 2011 Suomen kolmanneksi korkeimmalle sarjatasolle Kakkoseen. Joukkue sijoittui sarjan C-lohkossa seitsemänneksi, mutta luopui kauden jälkeen sarjapaikastaan, joka siirrettiin Jämsänkosken Ilvekselle. Seuran nimi viittaa Vihtavuoren valtion ruutitehtaaseen, joka rakensi Vihtavuoren urheilukentän ja tuki seuraa vuosikymmenten ajan. == Lähteet == == Aiheesta muualla == * Seuran sivusto Luokka:Laukaan urheilu Luokka:Suomalaiset urheilun yleisseurat Luokka:Suomalaiset suunnistusseurat Luokka:Vuonna 1934 perustetut urheiluseurat
Lykon (puhuja)

Lykon (; 400-300 lukujen eaa. vaihde) oli antiikin ateenalainen puhuja ja demagogi eli kansankiihottaja. Hän toimi yhtenä Sokrateen syyttäjistä tämän oikeudenkäynnissä vuonna 399 eaa. Platonin Sokrateen puolustuspuheessa Sokrates sanoo Lykonin syyttäneen häntä loukkaantuneena puhujien puolesta. Muut syyttäjät olivat Meletos ja Anytos.Platon: Sokrateen puolustuspuhe 23e. Lykon oli mahdollisesti yksi Ateenan kymmenestä yleisen syyttäjän virassa toimineesta (synēgoroi). Puhuja Lykon on joskus yhdistetty Aristofaneen mainitsemaan samannimiseen henkilöön, joka esitetään juopuneena rähinöitsijänä. Tämä on edelleen yhdistetty henkilöön, joka oli Eupoliin satirisoiman ja irstailijaksi kuvatun Rhodian puoliso. Diogenes Laertioksen mukaan ateenalaiset ajoivat Lykonin maanpakoon sen jälkeen, kun olivat alkaneet katua Sokrateelle langetettua kuolemantuomiota.Diogenes Laertios: Merkittävien filosofien elämät ja opit II.38-39, II.43. == Lähteet == Luokka:Antiikin kreikkalaiset Luokka:Sokrates
Lykon

Lykon (; ) on antiikin kreikkalainen nimi, joka voi viitata seuraaviin henkilöihin: * Lykon, kreikkalaisen mytologian hahmoja: toinen spartalainen Hippokoonin poika, toinen troijalainen * Lykon (400–300-lukujen vaihde eaa.), puhuja ja kansankiihottaja, joka oli yksi Sokrateen syyttäjistä * Lykon Iasoslainen (300-luku eaa.), pythagoralainen filosofi * Lykon Troaslainen (200-luku eaa.), peripateettiseen koulukuntaan kuulunut filosofi * Lykon (300-luku eaa.), Antigonos I:n amiraali * Lykon (300-luku eaa.), syrakusalainen, joka osallistui Dionin salamurhaan * Lykon Skarfealainen (300-luku eaa.), komedianäyttelijä, joka tunnetaan esiintymisestään Aleksanteri Suurelle == Lähteet == *
Nida

Nida voi viitata seuraaviin: * Nída, ylätasanko Kreetan saarella Kreikassa * Nida, Liettuassa sijaitseva taajama * NIDA, Etelä-Korean informaatio- ja viestintäministeriön alaorganisaatio * Eugene Nida, kielitieteilijä
Pohjois-Goa

Pohjois-Goa on Goan piirikunta Intiassa. Piirikunnan pinta-ala on 1 736 km², ja sitä rajaavat Arabianmeri, Etelä-Goan piirikunta sekä Maharashtran osavaltio. Piirikunnan asukasluku on 757 407 (2001). Pohjois-Goan hallinnollinen keskus on Panaji. ==Maantiede== Pohjois-Goa sijaitsee Intian länsirannikolla, niin sanotulla Konkanin alueella. Piirikunnan rannikko on matalaa jokilaaksojen leimaamaa rannikkotasankoa. Sisämaata kohti tultaessa maasto muuttuu ylängöksi ja piirikunnan itäosa kuuluu Länsi-Ghattien vuoristoalueeseen. Goan korkein kohta on Länsi-Ghattien 1066,8 metriä korkea Vaguerim. Lukuisat joet kuljettavat paljon maa-ainesta Länsi-Ghateilta rannikkoalueelle. Alueen suurimmat joet ovat Tiracoljoki, Mandovi ja Sal. Jokien lisäksi järvillä on suuri merkitys maanviljelykselle. Piirikunnan suurimmat järvet ovat Mayem, Chimbel, Carambolim ja Calapur. === Pohjois-Goan rannat=== Suosittuja rantoja ovat varsinkin Anjuna, Morjim, Arambol ja Baga beach. Useimmilla rannoilla on useita ravintoloita, jotka ravintolassa asioimista vastaan tarjoavat aurinkotuoleja. Kaikilla rannoilla saa englannin kielistä palvelua, mutta toisinaan palvelua saa myös vaikkapa suomeksi tai venäjäksi. ==Hallinnollinen jako== Pohjois-Goan piirikunta jakautuu kolmeen kaupunkiin ja kuuteen kunnallistason yksikköön, joista käytetään nimeä taluka. Bicholim ja Ponda ovat sekä kaupunkeja että talukoja. Talukat ovat: *Bardez *Bicholim myös kaupunki *Mapusa kaupunki *Panaji kaupunki *Pernem *Ponda myös kaupunki *Sattari *Tiswadi ==Lähteet== == Aiheesta muualla == Luokka:Goan piirikunnat
Etelä-Goa

Etelä-Goa on piirikunta Goan osavaltiossa Intiassa. Sitä rajaavat Arabianmeri, Pohjois-Goan piirikunta ja Karnatakan osavaltio. Etelä-Goan pinta-ala on 1 966 km² ja sen asukasluku on 586 591 (vuonna 2001). Piirikunnan hallinnollinen keskus on Margao. Etelä-Goa syntyi vuonna 1990, kun Goa jaettiin kahteen piirikuntaan. ==Maantiede== Etelä-Goa kuuluu Intian länsirannikon Konkanin alueeseen. Piirikunta jakautuu rannikon ravinteikkaaseen tasankoalueeseen ja keski- ja itäosien ylänköön. Ylänkö on jatketta Länsi-Ghattien vuoristolle, josta useat joet virtaavat rannikolle. Tärkeimmät joet ovat Zuari, Talpona, Sal ja Galgibag. ==Hallinnollinen jako== Etelä-Goa on jaettu edelleen neljään kaupunkiin ja viiteen kunnallistason yksikköön nimeltään taluka. Osa talukoista on myös kaupunkeja. *Canacona myös kaupunki *Margao kaupunki *Mormugao myös kaupunki *Quepem myös kaupunki *Salcete *Sanguem ==Aiheesta muualla== *Piirikunnan kotisivut ==Lähteet== Luokka:Goan piirikunnat
Tietovalkama

Tietovalkama () on lähinnä teoreettinen tietojärjestelmä jonka tarkoituksena on suojella siihen tallennettua tietoa kaikilta valtiohallinnon toimilta. Suojakeinoina käytetään niin teknisiä keinoja (mm. salaus, hajautetut järjestelmät) ja juridisia keinoja (palvelimien sijainti alueilla, joiden lainsäädäntö ei puutu järjestelmien toimintaan, ja jotka eivät taivu ulkovaltojen asettamiin pakotteisiin). Tietovalkamien perustarkoituksena on sallia oikeus sananvapauteen ja tarjota mahdollisuus paljastaa tietoja, joiden paljastaminen muualla voisi johtaa vakaviin seurauksiin. Toisaalta tietovalkamien tarkoitus on olla puolueeton siihen tallennetun tiedon suhteen, jolloin järjestelmä sallii kansainvälisen oikeuden ja kansainvälisten sopimusten vastaisen aineiston tallentamisen; täysin vapaa tietovalkama sallisi siis tekijänoikeusrikkomukset ja joillain alueilla kielletyt toiminnat (mm. uhkapelit). Kääntöpuolena täysin puolueeton tietovarasto tarjoaisi suojapaikan myös terroristeille ja muille rikollisille, joiden toimintaa ei voida perustella ihmisoikeuksilla. Termin "data haven" keksi tieteiskirjailija William Gibson vuoden 1986 romaanissaan Kreivi Nolla. Ajatusta valtion suojaamasta keskitetystä tietovalkamasta kehitteli myös Neal Stephenson vuoden 1999 romaanissa Cryptonomicon. Tosimaailmassa tietovalkama-ajatusta kokeiltiin vuonna 2000, kun HavenCo-niminen yritys perusti tietovalkaman Sealandiin. Freenet-vertaisverkko on esimerkki yrityksestä rakentaa hajautettu tietovalkama olemassa olevan Internetin yli. Rajatummassa mielessä IPREDator ja Wikileaks ovat myös esimerkkejä paikallisen lain sallimasta tiedon julkaisusta. == Lähteet == Luokka:Tietoturva
Vladimir (täsmennyssivu)

Vladimir voi tarkoittaa seuraavia: * Vladimir (), kaupunki Venäjällä * Vladimirin alue, hallinnollinen alue Venäjällä * Vladimir–Suzdal, Vladimirin ruhtinaskunta, valtio Keski-Venäjällä 1157–1318 * Vladimir, miehen etunimi * Vladimir Suuri, Vladimir I, Kiovan Venäjän ruhtinas 980–1015 * Vladimir Monomah (Vladimir II), Kiovan suuriruhtinas 1123–1125 * Vladimir III, Kiovan Rusin ruhtinas 1223-1239 * Vladimir Jaroslavitš, Novgorodin ruhtinas 1036–1052.
Kehittämispohjainen oppiminen

Kehittämispohjainen oppiminen (Learning by Developing, LbD) on Laurea- ammattikorkeakoulun kehittämä ja käyttämä pedagoginen toimintamalli. Mallissa lähtökohtana ovat autenttiset työelämän kehittämis- ja ongelmatilanteet yhteistyössä työelämän kanssa. Kehittämispohjaisen oppimisen tavoitteena on tuottaa uutta osaamista, joka ilmenee uusina tuotteina, toimintamalleina sekä työkulttuurina. Työelämäpohjaisessa kehittämishankkeessa ovat mukana opettajat ja opiskelijat, työelämän asiantuntijat sekä asiakkaat. Kehittämishanke toimii oppimisympäristönä, jossa sekä yksilö että yhteisö tuottavat uutta tietoa ja osaamista. LbD-mallin mukaisessa oppimisympäristössä yhdistyy ammattikorkeakoulun pedagoginen toiminta, tutkimus- & kehitystyö sekä aluekehitys. Käytännössä oppimisympäristö sisältää verkostoissa toteutettavia hankkeita ja projekteja, oppimis- ja kehittämistoiminnalle suunniteltuja toimintatiloja sekä kehittämislaboratoriota. Learning by Developing -toimintamallia on kehitetty vuodesta 2002 lähtien. Mallin juuret ovat tutkivassa oppimisessa ja Deweyn pragmatismissa. Malli auditoitiin kansainvälisesti vuonna 2008. Toimintamallin vahvuuksiksi arvioitiin mm. opiskelijoiden itsenäisen ajattelun ja itseluottamuksen lisääntyminen, työskentely todellisen elämän ongelmien kanssa, kontaktin saaminen yrityksiin ja organisaatioihin jo opiskelun varhaisessa vaiheessa sekä työllistymismahdollisuuksien paraneminen. ==Opiskelijan ja opettajan rooli== Learning by Developing -toimintamallissa opiskelija toimii kumppanuusverkostossa yhdessä opettajien ja työelämäasiantuntijoiden kanssa. Opiskelija on tasavertainen yhteistyökumppani, joka osallistuu erilaisiin tutkimus- ja kehityshankkeisiin. Opiskelijalta edellytetään tietoa, osaamista ja kykyä soveltaa oppimaansa. Opiskelija voi toimia kehittämishankkeessa työn suorittajana, nuorempana kollegana tai tasavertaisena kollegana. Opettajat toteuttavat opetussuunnitelmaa LbD-toimintamallin avulla.Opettajan rooli on valmentaja, kanssaoppija ja oppimisprosessin ohjaaja, jolla on vahva oman alan osaaminen. ==Lähteet== ==Kirjallisuutta== * (nid.) * Kallioinen, O. 2008. Oppiminen Learning by Developing –toimintamallissa. Laurea-ammattikorkeakoulu, A61 * Kallioinen O. (ed.). 2008. Proceedings of the 1st Conference on Innovative Pedagogical Models in Higher Education, February 6 – 7, 2008, Finland, Laurea University of Applied Sciences * Piirainen A. 2008. Ohjaus Learning by Developing toimintamallissa, Laurea-ammattikorkeakoulu, A 67 * Ojasalo, K. 2007. Learning by developing: an effective methdod in business studies. Julkaisussa Seventh annual IBER & TLC conference proceedings. - Las Vegas, NV: Clute Institute for Academic Research. * Ora-Hyytiäinen, E. 2009. Learning by Developing- toimintamalli ja arvioinnin haasteet. Laurea- ammattikorkeakoulu, B32 * Taatila, V. & Peltosaari, L. Laurean LBD- oppimismalli toimii myös harjoittelussa. Teoksessa Salonen, P. (toim.) 2006. Aineksia onnistuneeseen harjoitteluun. Keski-Pohjanmaan ammattikorkeakoulujulkaisusarja B. Luokka:Pedagogiset mallit
Kalajärven virkistysalue

Kalajärven virkistysalue sijaitsee noin kolme kilometriä Peräseinäjoen keskustasta itään ja on Seinäjoen keskustasta noin 30 kilometrin päässä. Kalajärven aluetta ja sen toimintaa ovat synnyttäneet ja kehittäneet vuosien kuluessa SFC Seinäjoen seutu ry, yksityiset toimijat sekä Peräseinäjoen kunta. Kalajärvi on voittanut useita käyttäjien myöntämiä valtakunnallisia tunnustuksia, muun muassa Vuoden Caravan-alue -palkinnon kolmasti sekä Caravan-lehden "Suomen suosituin leirintäalue" -tittelin. Kalajärvi on neljän tähden leirintäalue ja alueen palveluita ovat muun muassa asuntovaunualue340-paikkainen caravanalue, ravintolaRavintola Kalajärvi A-oikeuksin, leirintäaluepalvelut, mökkivuokraus, Siirtolaisuusmuseon maailman raittiMaailman raitti, Siirtolaisuusmuseo., kesäteatteriAisamäen kesäteatteri, 18-reikäinen puistogolfrata, tanssi- ja viihdetoiminta, 100 metrin vesiliukumäki, venevuokraus, tenniskenttävuokraus ja ohjelmapalvelut. == Lähteet == Luokka:Suomen leirintäalueet Luokka:Seinäjoen nähtävyydet Luokka:Seinäjoen luonto Luokka:Peräseinäjoki
Naroulja

Naroulja (, ) on pieni, Pripetjoen länsirannalla sijaitseva kaupunki Homelin alueen eteläosissa Valko-Venäjällä. Narouljan kaupunki on samannimisen piirin keskus (rajon) ja sijaitsee maanteitse 43 kilometriä Mazyrista kaakkoon ja linnuntietä noin 125 kilometriä Homelin (Gomel) lounaispuolella. Narouljan kaupungissa asuu noin 8 500 henkeä. Narouljan kaupunki sijaitsee vain 60 kilometriä Tšernobylistä luoteeseen, noin 30 kilometriä Ukrainan rajan pohjoispuolella. Narouljan piiri saastui huomattavasti vuoden 1986 Tšernobylin ydinvoimalakatastrofin johdosta. Erityisesti piirin eteläosa kuuluu voimakkaimmin säteileviin Valko-Venäjän alueisiin. Kymmeniä kyliä on hylätty (35 piirin 74:stä kylästä) ja merkittävä osa niistä liitettiin perustettuun Polesian säteily-ekologiseen rauhoitusalueeseen. Karttatietojen perusteella muutamat Narouljan piirin kylistä on jopa haudattu () tai hävitetty maan tasalle. Narouljan kaupunkiin saapuu P37-kantatie Mazyrin suunnalta luoteesta ja P126-kantatie vie länteen Mazyristä etelään Ukrainaan vievälle kantatie P31:lle.. == Lähteet == == Aiheesta muualla == *Lyhyt kuvaus kaupungista (BYcity.org) *Kaupunkikartta (BYcity.org) *WikiMapia karttalinkki kaupunkiin, kohteiden selitykset pääosin tai *Valokuvia Narouljan kaupungista *Kuvausta kaupungista *Neuvostoliiton aikaista 1:200 000 topografikarttaa alueesta, 1 *Neuvostoliiton aikaista 1:200 000 topografikarttaa alueesta, 2 Luokka:Homelin alueen kaupungit
Phantom Punch

Phantom Punch on yhdysvaltalainen elämäkertaelokuva nyrkkeilijälegenda Sonny Listonista, jota näyttelee Ving Rhames. Elokuva kuvattiin vuonna 2008 Kanadassa, Toronton Ontariossa. Sen nimi phantom punch viittaa Muhammad Alin (aiemmin Cassius Clay) lyömään nopeaan iskuun, jolla hän tyrmäsi Listonin heidän toisessa kohtaamisessaan, ja joka päätti Listonin aikakauden. == Tarina == Elokuva alkaa vankilasta, jonne Sonny Liston on joutunut. Hän on masentunut ja vihainen yhteiskunnalle, mutta pastori Alios yrittää kannustaa häntä. Eräänä päivänä eräs vanki tulee kovistelemaan Sonnylle, jolloin tämä tyrmää hänet yhdellä iskulla. Tuo mies sattuu olemaan vankilan nyrkkeilymestari, jolloin Alios päättää opettaa Sonnyn nyrkkeilemään, jotta tämä pysyisi erossa hankaluuksista ja elämälleen päämäärän. Sonny voittaakin vankilansa mestaruuden ja aloittaa amatööriuran heti vapauduttuaan. Jonkin ajan kuluttua hän tapaa Geraldine-nimisen naisen, jonka kanssa hän menee naimisiin. Eräänä iltana Sonny pahoinpitelee häntä kiusaamaan tulleen poliisin ja joutuu tapauksen seurauksena jälleen vankilaan. Vapauduttuaan hän saa mahtavan tarjouksen gangsteri Cesar Novakilta ammattilaiseksi siirtymisestä. Sonny takoo rahaa nyrkeillään ja onnistuu voittamaan raskaansarjan maailmanmestaruuden, mutta hänestä ei silti pidetä. Hän tutustuu Cesarin naisystävään, Las Vegasissa esiintyvään laulaja-prostituoituun Farahiin, jonka kanssa hän aloittaa salaisen seksisuhteen. Sonny menettää tittelinsä suurisuiselle Cassius Claylle ja kokee tappion vielä uusinnassakin. Hän masentuu häviöidensä myötä, koska kukaan ei arvosta häntä ihmisenä, paitsi vaimo Geraldine, Farah ja pastori Alios. Hän jatkaa uraansa, muttei enää pääse tavoittelemaan mestaruutta. Sonnyn ja Farahin salasuhde paljastuu Cesarille ja Geraldinellekin, joka lähtee matkalle viikoksi. Palattuaan hän löytää Sonnyn kuolleena kotoaan sohvalta, huumeiden ja viinapullojen keskeltä. == Rooleissa == == Aiheesta muualla == * Virallinen sivusto * * * Luokka:Vuoden 2008 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Nyrkkeilyelokuvat Luokka:Yhdysvaltalaiset draamaelokuvat
Bad Segeberg

Bad Segeberg on kaupunki Schleswig-Holsteinin osavaltiossa Pohjois-Saksassa. Se toimii Segebergin piirikunnan pääkaupunkina ja sijaitsee noin 50 kilometriä Hampurista koilliseen ja 25 kilometriä Lyypekistä länteen. Kaupungin asukasluku oli vuoden 2010 alussa 15 808\. Kaupungin keskellä sijaitsee 91 metriä korkea Segeberger Kalkberg niminen kallio. == Ystävyyskaupungit == * Riihimäki, Suomi (vuodesta 1954) * Kiryat Motzkin, Israel (vuodesta 1984) * Teterow, Saksa (vuodesta 1990) * Võru, Viro (vuodesta 1991) * Złocieniec, Puola (vuodesta 1995) == Lähteet == == Aiheesta muualla == * Kaupungin viralliset kotisivut Luokka:Saksan kaupungit Luokka:Schleswig-Holsteinin kunnat
Elvis – legendan synty

Elvis - legendan synty (Elvis) on yhdysvaltalainen television minisarja, jossa kerrotaan Elvis Presleyn tarina. Käsikirjoittajana toimi Patrick Sheane Duncan ja ohjaajana James Steven Sadwith. Elvis Presleytä näyttelee roolistaan Golden Globen saanut Jonathan Rhys Meyers ja hänen isäänsä Vernon Presleytä Robert Patrick. Sarja esitettiin Yhdysvaltain televisiossa ensimmäistä kertaa vuonna 2005 CBS-kanavalla. Se julkaistiin 14. elokuuta 2007 DVD:nä, jonka nimi vaihdettiin muotoon Elvis: The Early Years. == Näyttelijät == == Aiheesta muualla == *CBS.com * Luokka:2000-vuosikymmenen yhdysvaltalaiset draamasarjat Luokka:Minisarjat Luokka:CBS:n televisio-ohjelmat
Kyyneleitä

Kyyneleitä on suomalaisen Henry Theelin kokoelma-albumi vuodelta 2010. == Kappaleet == # # # # # # # # # # # # # # # # # # # # # # # # # # Luokka:Vuoden 2010 kokoelma-albumit Luokka:Henry Theelin albumit
Peter Luczak

Peter Luczak (s. 31. elokuuta 1979 Varsova, Puola) on australialainen tennispelaaja. Parhaimmillaan hän on ollut kaksinpelissä ATP-listan sijalla 64 lokakuussa 2009. Hän ei ole voittanut yhtään ATP-turnausta. Grand Slam -turnauksissa Luczak on päässyt parhaimmillaan kolmannelle kierrokselle Australian avoimissa vuosina 2003 ja 2006. == Lähteet == == Aiheesta muualla == * Peter Luczak profiili ATP:n kotisivuilla Luokka:Australialaiset tennispelaajat Luokka:Vuonna 1979 syntyneet Luokka:Elävät henkilöt
Lapinjärven vaakuna

Lapinjärven vaakuna on Lapinjärven kunnan tunnus. Vaakunan aihe viittaa kahteen samalla mäellä vierekkäin sijaitsevaan kirkkoon - ruotsalaiseen ja suomalaiseen. Vaakunan selitys on ”hopea-sinihalkoinen kilpi, kummassakin kentässä vuorovärinen kärki, josta nousee apilaristi.” Vaakunan on suunnitellut Ahti Hammar, ja Lapinjärven kunnanvaltuusto hyväksyi sen kokouksessaan 2. huhtikuuta 1958. Sisäasiainministeriö vahvisti vaakunan käyttöön 7. kesäkuuta samana vuonna. == Lähteet == * ===Viitteet=== Lapinjärvi Vaakuna
Hammasmittari

Hammasmittari (Odontopera bidentata) on alkukesällä lentävä kookas mittari. == Koko ja ulkonäkö == Hammasmittarien siipien kärkiväli on noin 37–45 millimetriä. Siipien pohjaväri vaihtelee vaalean harmaankellertävästä melko tummaan harmaanruskeaan. Etusiivillä näkyy kaksi ja takasiivillä yksi musta poikkiviiru. == Levinneisyys ja lentoaika == Hammasmittari on yleisenä tavattava laji Pohjois-Pohjanmaalle asti. Lajia esiintyy Euraasiassa Espanjasta Keski-Aasian vuorille. Lento alkaa keskimäärin toukokuun viimeisellä viikolla ja jatkuu aina kesä-heinäkuun vaihteeseen. == Elinympäristö ja elintavat == Hammasmittareita esiintyy kaikkialla lehtipuita ja pensaita kasvavissa maastoissa, puutarhoissa, puistoissa, lehdoissa ja joskus myös soilla. Toukka on polyfagi, se elää monilla eri kasveilla. Ravintokasveja ovat muun muassa erilaiset koivut, lepät, haavat, pajut ja pihlajat. Lisäksi lajia tavataan muun muassa männyllä, kuusella ja mustikalla. == Lähteet == * == Aiheesta muualla == * Suomen Perhoset: Hammasmittari *Harri Puranen Luokka:Lovimittarit
Finncat

Finncat on suomalaisvalmisteinen moottorikelkka 1970–1980-luvuilta, jota valmisti Finncat Vehicles Oy. Kelkan erikoisuus oli sen ohjaava, haitarimainen muovitela, jonka keksijä on Jorma Pohjola. Telamaton rakenteen ja ohjausmenetelmän takia kelkasta puuttuivat muista moottorikelkoista tutut ohjaavat ja kannattavat sukset. Kelkan moottori oli sijoitettu istuimen alle, ja keulassa oli tavaratilan lisäksi polttoainesäiliö. ==Ajotekniikka== Kelkan ajotekniikka poikkesi tavallisesta moottorikelkasta. Suksien puuttuminen teki siitä ympärivuotisen ajoneuvon. Viimeisimmissä valmistetuissa vuosimalleissa oli vesitiivis runko, joka teki mahdolliseksi kelkan kellumisen ja siten ajamisen vedessä. ==Lähteet== * * ===Viitteet=== ==Aiheesta muualla== * Luokka:Moottorikelkat
Thônex

Thônex on kunta Geneven kantonissa, Sveitsissä. Thônex sijaitsee kantonin itäosassa, ja se on ranskalaisen Ambillyn kunnan rajanaapuri. == Lähteet == == Aiheesta muualla == Luokka:Geneven kantonin kunnat
Demon Seed (albumi)

Demon Seed on puolalaisen death metal -yhtyeen Azarathin ensimmäinen studioalbumi, joka on julkaistu vuonna 2001. ==Kappaleet== # # # # # # # # # # ==Kokoonpano== * Bruno – laulu, basso * Bart – kitara * D. – kitara * Inferno – rummut ==Aiheesta muualla== * * Luokka:Vuoden 2001 albumit Luokka:Vuoden 2001 esikoisalbumit Luokka:Azarathin albumit
Mannerjärvi

Mannerjärvi on Lemun Mannerjärven kylän itäpuolella sijaitseva, noin 1,8 hehtaarin laajuinen järvi. Järvi saa pääosan vedestään sen eteläpäähän laskevan Suottionojan kautta. Mannerjärven vedet laskevat järven pohjoispään kautta Mahalojaan, jonka valuma-alueeseen järvi kuuluu. Mahalojan kautta vedet kulkeutuvat ensin Mynäjokeen ja siitä Mietoistenlahdelle. Ruovikkorantainen järvi on lähes joka suunnalta peltojen ympäröimä. Järven Vitikaisten kylän puoleinen itäranta on kuitenkin metsäinen Tanssikallion mäen noustessa aivan järven laidalta. Järven rannoilla sijaitsee myös kaksi vapaa-ajan rakennusta. == Lähteet == Luokka:Lemu Luokka:Maskun järvet Luokka:Mynäjoen vesistö
Die Dead Enough

Die Dead Enough on yhdysvaltalaisen metalliyhtyeen Megadethin kappale vuodelta 2004. Se julkaistiin ensimmäisenä singlenä albumilta The System Has Failed, jonka julkaisupäivä oli 13. syyskuuta 2004. ”Die Dead Enoughin” oli tarkoitus olla elokuvassa Saw, mutta syystä tai toisesta sitä ei käytetty. == Kappaleet == # == Kokoonpano == * Dave Mustaine – kitara, laulu * Chris Poland – kitara * Jimmie Lee Sloas – basso * Vinnie Colaiuta – rummut == Lähteet == Luokka:Vuoden 2004 kappaleet Luokka:Megadethin kappaleet
Sankt Peter-Ording

Sankt Peter-Ording on suosittu kylpyläkaupunki Schleswig-Holsteinin osavaltiossa Pohjois-Saksassa.Suokonautio-Hynninen, Susanna: Saksa, automatkailija unelma, s. 25. Autoliitto RY, 2008. ISBN 9789526700601. Kaupunki sijaitsee Pohjois-Frieslandin piirikunnassa noin 45 kilometriä piirikunnan pääkaupungista Husumista lounaaseen. Kaupungin asukasluku oli vuoden 2010 alussa 4 142. Sankt Peter-Ording sijaitsee Eiderstedtin niemellä Pohjanmeren rannalla, osittain Schleswig Holstein Wadden Sea kansallispuiston alueella. Kaupungin rannalla sijaitsee yli kymmenen kilometriä pitkä hiekkaranta. == Lähteet == == Aiheesta muualla == * Kaupungin kotisivut Luokka:Nordfriesland Luokka:Schleswig-Holsteinin kunnat Luokka:Saksan kaupungit
Asonlammi

Asonlammi on Maskun kunnassa sijaitseva, noin 1,2 hehtaarin laajuinen järvi. Se sijaitsee Nousiaisten Saksalan tuntumassa ja aivan Kurjenrahkan kansallispuiston läheisyydessä. Järvi kuuluu Aurajoen sivujoen Järvijoen valuma-alueeseen. Asonlammi on kauttaaltaan Lammenrahkan suon ympäröimä. Järveä ympäröivä suon osa on kokonaan ojitettu ja kasvaa metsää. Järven eteläpuolella sijaitsee myös yksi vapaa-ajan rakennus. == Lähteet == Luokka:Maskun järvet Luokka:Aurajoen vesistö
Varpaisjärven vaakuna

Varpaisjärven vaakuna oli Varpaisjärven kunnan tunnus. Vaakunan aihe viittaa erämaihin. Vaakunan selitys on ”kilpi halkoinen ja havukorokatkoinen, kulta- musta.” Vaakunan on suunnitellut Gustaf von Numers, ja Varpaisjärven kunnanvaltuusto hyväksyi sen kokouksessaan 20. tammikuuta 1961. Sisäasiainministeriö vahvisti vaakunan käyttöön 26. kesäkuuta samana vuonna. Vaakuna jäi epäviralliseksi kotiseutuvaakunaksi vuonna 2011, kun Varpaisjärven kunta liittyi Lapinlahden kuntaan. == Lähteet == * * Varpaisjärvi Luokka:Gustaf von Numersin suunnittelemat kunnanvaakunat Vaakuna
Ylöjärven vaakuna

Ylöjärven vaakuna on Ylöjärven kaupungin tunnus. Vaakunan aiheen haaruristi viittaa sekä paikkakunnan nimen alkukirjaimeen että sen keskustan tienhaaraan, kun taas risti kuvastaa Ylöjärven kirkkoa ja sen keskeistä sijaintia näiden teiden risteyksessä. Vaakunan selitys on ”punaisessa kentässä haaruristi, jonka yläkulmassa saatteena risti; molemmat kultaa.” Vaakunan on suunnitellut Gustaf von Numers, ja Ylöjärven kunnanvaltuusto hyväksyi sen kokouksessaan 19. tammikuuta 1954. Sisäasiainministeriö vahvisti vaakunan käyttöön 12. toukokuuta samana vuonna. == Lähteet == * * Ylöjärvi Luokka:Gustaf von Numersin suunnittelemat kunnanvaakunat Vaakuna
Kivijärvi (Mynämäki)

Kivijärvi on Mynämäen kunnassa sijaitseva, noin 47 hehtaarin laajuinen järvi. Se kuuluu Velluanjoen vesistöön. == Luonto ja palvelut == Järvi on kauttaaltaan metsän ympäröimä ja sen rannoilla on runsaasti vapaa-ajan asutusta. Järven koillisrannalla sijaitsee Mynämäen kunnan vapaa-ajankeskus, johon kuuluu vuokrattavissa oleva, saunatiloin varustettu hirsihuvila ja uimaranta. Vapaa-ajankeskuksesta itään sijaitsee myös kunnan yleinen uimaranta, jonka palveluihin kuuluvat muun muassa pukuhuoneet, huussi, kaksi yleistä saunaa ja grillauspaikka. == Veden laatu == Kivijärven veden laatua ja tilaa on seurattu Varsinais-Suomen Agenda 21:n Vakka-Suomen kotijärvet kuntoon -hankkeessa, vuosina 1998–2005. Hankkeen puitteissa järvestä mitattiin kolme kertaa vuodessa muun muassa näkösyvyyttä, lämpötilaa, happitilannetta ja pH- arvoa. Nämä tiedot ovat nähtävillä myös kunnan verkkosivuilla. Vedestä analysoitiin lisäksi myös esimerkiksi sameutta, kiintoaineen määrää sekä ravinnepitoisuuksia. Kivijärvessä on havaittu sinilevää monena vuonna 2000-luvulla. == Lähteet == Luokka:Mynämäen järvet Luokka:Velluanjoen vesistö
Byz

Byz (oik. Jorma Andreas Byström, s. 27. toukokuuta 1984) on ruotsalainen hip hop -artisti Salasta. Hän aloitti uransa vuonna 1999 liittymällä Inte helt oskyldiga -nimiseen ryhmään. Byz julkaisi ensimmäisen sooloalbuminsa There Is Still A Party Going On vuonna 2003. Vuonna 2004 hän suunnitteli lopettavansa musiikkiuransa, mutta päättikin jatkaa ja julkaisi toisen sooloalbuminsa From Here To Somewhere samana kesänä. Vuonna 2005 Byz julkaisi ensimmäisen ruotsinkielisen albuminsa Når botten i toppen av en sjuttis. Hänestä tuli nopeasti hyvin suosittu nuorison keskuudessa. ==Diskografia== ===Albumit=== * 2001 - Vadå (mukana Inte helt oskyldiga) * 2003 - There is still a party going on * 2004 - From here to somewhere * 2005 - Når botten i toppen av en sjuttis * 2007 - Fett av dig * 2009 - Ser det ut som jag bryr mig ===Singlet=== * 2006 - "Karatefylla" * 2007 - "Do you wanna fuck" * 2007 - "The party is in you" * 2007 - "Prostitute" * 2007 - "Hey där" * 2007 - "Moorebruden" * 2007 - "October Love" * 2011 - "Ölbrillor" (Erik og Kriss feat. Byz) * 2012 - "Tjena Tjena Tjena" ( feat. Kriss & Robin Bengtsson) * 2012 - "Min dealer" (feat. Sibel) * 2012 - "Pusha den hårt" (feat. KADE) * 2015 - "Tusen smällar sen " (feat. Sara Varga) ==Lähteet== * Last.fm ==Aiheesta muualla== * Byzin virallinen iLike -sivu (englanniksi) * Byzin Last.fm -sivu (englanniksi) Luokka:Ruotsalaiset hip hop -artistit Luokka:Vuonna 1984 syntyneet Luokka:Elävät henkilöt
Stanley Hotel

Stanley Hotel on hotelli Estes Parkissa Coloradossa Yhdysvalloissa. Hotellissa on 140 vierashuonetta ja juhlasali, konserttisali sekä useita ruokasaleja. Hotelli avattiin vuonna 1909, ja se on toiminnassa edelleen. Stanley Hotel toimi Stephen Kingin inspiraation lähteenä Hohto-kirjan Overlook Hotelille. Syyskuussa vuonna 1974 King oli vieraana hotellissa, joka suljettaisiin pian talveksi. Hän on kertonut nähneensä hotellissa unen kolmivuotiaasta pojastaan, joka juoksi käytävällä, kirkui ja katseli olkansa yli. King kertoi, että kun hän heräsi, kirjan ainekset olivat hänen mielessään. Stanley Hotel toimi myös Overlook Hotelina vuonna 1997 Kingin kirjoittamassa ja tuottamassa Stephen Kingin Hohto -minisarjassa. Vuoden 1980 The Shining – Hohto -elokuvassa Overlook-hotellin ulkokuvauspaikkana toimi Oregonissa sijaitseva Timberline Lodge. == Lähteet == * Stanleyhotel.com == Aiheesta muualla == Luokka:Yhdysvaltain hotellit Luokka:Coloradon rakennukset ja rakennelmat Luokka:National Register of Historic Places
Eiderstedt

Eiderstedt (, ) on niemimaa Pohjois-Frieslandin piirikunnassa Schleswig- Holsteinin osavaltiossa, Pohjois-Saksassa. Pohjanmeren rannalla sijaitseva Eiderstedtin niemimaa on noin 30 kilometriä pitkä ja 15 kilometriä leveä. Alue on nykyään turistien suosiossa, varsinkin Sankt Peter-Ordingin suositussa kylpyläkaupungissa niemimaan länsiosassa. Noin 40 metriä korkea Westheverin majakka on Saksan tunnetuimpia majakoita. == Aiheesta muualla == * Eiderstedt.net * Lokale Tourismusorganisation (LTO) St. Peter-Ording / Eiderstedt spo-eiderstedt.de Luokka:Nordfriesland Luokka:Euroopan niemimaat
Merijärven vaakuna

Merijärven vaakuna on Merijärven kunnan tunnus. Vaakunan aihe viittaa aikaan, jolloin kirkkoveneitä vielä käytettiin kirkolle saapumiseen. Kun Merijärven kirkko valmistui 1781, se oli vielä molemmin puolin järvien ympäröimä, ja vaakunassa kuvatunkaltaisia rautarenkaita, joita vieläkin on jäljellä kirkon läheisyydessä muistona tästä ajasta, käytettiin veneiden kiinnittämiseen rantaan. Vaakunan selitys on ”sinisessä kentässä kaarikoroisesta tyviöstä nousevaan sinkilään kiinnitetty rengas, kaikki hopeaa.” Vaakunan on suunnitellut Gustaf von Numers, ja Merijärven kunnanvaltuusto hyväksyi sen kokouksessaan 25. helmikuuta 1967. Sisäasiainministeriö vahvisti vaakunan käyttöön 27. huhtikuuta samana vuonna. == Lähteet == * * Merijärvi Luokka:Gustaf von Numersin suunnittelemat kunnanvaakunat Vaakuna
European Hot 100

European Hot 100 on eurooppalainen singlejen suosiota mittaava lista, jota julkaisee viikoittain Billboard. Ensimmäisen kerran lista julkaistiin maaliskuussa 1987. Lista perustuu eri valtioiden musiikkimyyntiin yhteensä 15 Euroopan maassa: Alankomaat, Belgia (Flanderi ja Vallonia erikseen), Britannia, Espanja, Irlanti, Italia, Itävalta, Norja, Ranska, Ruotsi, Saksa, Suomi, Sveitsi, Tanska ja Unkari. == Aiheesta muualla == * Billboard.com Luokka:Billboardin musiikkilistat